

# Φορολογική Λογιστική (Φ.Π.Α.)

**Ενότητα 9:** Ασκήσεις επιστροφής ΦΠΑ

Διδάσκων: Παπαγεωργίου Γεώργιος, Έκτακτος Καθηγητής.

Τμήμα Λογιστικής και Χρηματοοικονομικής ΤΕΙ Θεσσαλίας

**Άδειες χρήσης.**

* Το παρόν εκπαιδευτικό υλικό υπόκειται σε άδειες χρήσης Creative Commons (C C). **Αναφορά δημιουργού (B Y), Μη εμπορική χρήση (N C), Μη τροποποίηση (N D), 3.0, Μη εισαγόμενο.**
* Για εκπαιδευτικό υλικό, όπως εικόνες, που υπόκειται σε άλλου τύπου άδειας χρήσης, η άδεια χρήσης αναφέρεται ρητώς.



**Χρηματοδότηση.**

* Το παρόν εκπαιδευτικό υλικό έχει αναπτυχθεί στα πλαίσια του εκπαιδευτικού έργου του διδάσκοντα.
* Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.



**ΑΣΚΗΣΕΙΣ ΕΠΙΣΤΡΟΦΩΝ Φ.Π.Α.**

**Άσκηση 1**η

Η επιχείρηση ΑΛΦΑ με διπλογραφικά βιβλία τον Μάιο 201Χ πούλησε εμπορεύματα αξίας €70.000 χωρίς ΦΠΑ και αξίας €30.000 με συντελεστή ΦΠΑ 23%. Τον ίδιο μήνα είχε καταχωρημένα στα βιβλία της αγορές με συντελεστή 23% €120.000 και ΦΠΑ €27.600 και αγορές με συντελεστή 13% €50.000 και αντίστοιχο ΦΠΑ €6.500. Να βρεθεί το πιστωτικό υπόλοιπο ΦΠΑ που μπορεί να ζητηθεί η επιστροφή του.

Λύση

|  |  |
| --- | --- |
| ΦΠΑ εισροών | 34.100 |
| ΦΠΑ εκροών | 6.900 |
| Πιστωτικό υπόλοιπο | 27.200 |

Από το παραπάνω πιστωτικό υπόλοιπο η ΑΛΦΑ μπορεί να ζητήσει επιστροφή το ποσό των €16.100 (=70.000×23%), όσο θα ήταν δηλαδή ο ΦΠΑ των εκροών της αν στις πωλήσεις αγαθών της αξίας €70.000 δεν εκδίδονταν απαλλαγή στον αγοραστή. Το εναπομείναν πιστωτικό υπόλοιπο €11.100 (=27.200-16.100) που δεν επιστρέφεται εκπίπτει από τις επόμενες δηλώσεις ΦΠΑ

**Άσκηση 2**η

Η ΒΗΤΑ πραγματοποίησε εφοδιασμούς πλοίων από 1/5/201Χ έως 31/5/201Χ αξίας €100.000 με αγαθά που υπάγονται και στους δύο συντελεστές ΦΠΑ. Το ίδιο χρονικό διάστημα πραγματοποίησε αγορές ως εξής:

|  |  |
| --- | --- |
| Αγορές με 13% | 40.000 |
| Αγορές με 23% | 30.000 |
| Σύνολο αγορών | 70.000 |

Να βρεθεί το ανώτατο όριο επιστροφής ΦΠΑ που μπορεί να ζητήσει η επιχείρηση

Λύση

Βρίσκουμε τον μέσο σταθμικό συντελεστή ΦΠΑ, ως εξής:

 

Το ανώτατο όριο επιστροφής είναι:

100.000×17,29%=17.290